wannaphong/clean_thaiwikipedia huggingface dataset:
# ซอนเน็ต
ซอนเน็ต  เป็นรูปแบบฉันทลักษณ์งานกวีนิพนธ์ในภาษาอังกฤษแบบหนึ่ง พบมากในงานกวีนิพนธ์ของประเทศในยุโรป คำว่า "ซอนเน็ต" มาจากคำ sonet ในภาษาอุตซิตา และ sonetto ในภาษาอิตาลี มีความหมายว่า "บทเพลงน้อย ๆ" ในคริสต์ศตวรรษที่ 13 เริ่มมีการใช้ซอนเน็ตกับบทกวี 14 บรรทัด ซึ่งมีรูปแบบสัมผัสที่เคร่งครัดและมีโครงสร้างพิเศษ ผู้เขียนโคลงซอนเน็ตมักมีคำเรียกเฉพาะว่า "sonneteer" งานกวีนิพนธ์แบบซอนเน็ตที่มีชื่อเสียงมากที่สุดคือ ซอนเน็ตของเชกสเปียร์ ซึ่งได้ประพันธ์โคลงซอนเน็ตไว้ถึง 154 บท

กวีมักนิยมเขียนโคลงซอนเน็ตโดยใช้มาตราแบบ iambic pentameterในงานประพันธ์ภาษาอังกฤษ ถ้าประพันธ์ด้วยภาษากลุ่มโรมานซ์ จะนิยมใช้มาตราแบบ hendecasyllable และ alexandrine

 ตัวอย่าง 
ตัวอย่างโคลงซอนเน็ตของเชกสเปียร์ บทที่ 116 ใน 1 บทมี 14 บรรทัด ประพันธ์ด้วยมาตรา iambic pentameter กล่าวคือแต่ละบรรทัดประกอบด้วย 10 พยางค์ (หรืออาจเป็น 9-11 พยางค์ก็ได้) ลักษณะสัมผัสท้ายประโยคเป็นดังนี้ a-b-a-b / c-d-c-d / e-f-e-f / g-g

<blockquote>
Let me not to the marriage of true minds (a) 
Admit impediments, love is not love (b) 
Which alters when it alteration finds, (a) 
Or bends with the remover to remove. (b) 
O no, it is an ever fixed mark (c) 
That looks on tempests and is never shaken; (d) 
It is the star to every wand'ring bark, (c) 
Whose worth's unknown although his height be taken. (d) 
Love's not time's fool, though rosy lips and cheeks (e) 
Within his bending sickle's compass come, (f) 
Love alters not with his brief hours and weeks, (e) 
But bears it out even to the edge of doom: (f) 
If this be error and upon me proved, (g) 
I never writ, nor no man ever loved. (g) 
</blockquote>

 แหล่งข้อมูลอื่น 
 http://www.sonnets.org/
 ซอนเน็ตของเชกสเปียร์ ในภาษาอังกฤษใหม่
# สุนันท์ษา จิรมณีกุล
สุนันท์ษา จิรมณีกุล หรือ จอย (เกิดเมื่อ 13 สิงหาคม พ.ศ. 2526) นักแสดงสาวหน้าใหม่ ที่เคยผ่านงานโฆษณามาแล้วหลายชิ้น แต่เพิ่งจะมีผลงานละครเรื่อง “รักนี้เคียงตะวัน” ที่ออกอากาศทางช่อง 7 ล่าสุดเธอเข้าร่วมในรายการเรียลลิตี้ “ซูเปอร์สตาร์” ทางโมเดิร์นไนน์ทีวี ที่นำเอาศิลปินชายหญิงมาอยู่ด้วยกัน ทำให้เธอเป็นที่รู้จักมากขึ้น

ส่วนมากงานแสดงของจอยนาน ๆ จะมีครั้ง เหมือนเป็นแค่งานอดิเรกของเธอ เพราะนามสกุลของจอยไปเหมือนกับคนในวงการไฮโซ ทำให้หลายคนอาจจะมองว่าเธอเป็นไฮโซมากกว่านักแสดงเสียอีก แต่จอยปฏิเสธมาตลอดว่าเธอไม่ใช่ไฮโซและเธอก็เป็นคนในวงการบันเทิงคนหนึ่ง ที่ไม่ได้ใช้นามสกุลเป็นใบเบิกทางเพื่อเขาวงการ เพราะก่อนหน้าจอยเคยผ่านการประกวดมาบ้างแล้ว ส่วนมากเธอจะรับงานเป็นพิธีกรตามงานอีเว้นท์ต่าง ๆ และงานโฆษณาเป็นหลัก แต่เธอเริ่มต้นงานแสดงด้วยละครวัยรุ่นเรื่อง “น้องใหม่ร้ายบริสุทธิ์” และมาแจ้งเกิดในงานแสดงในซิตคอมเรื่อง “หมอสามชั้น”  

ปัจจุบัน จอย สุนันท์ษา จิรมณีกุล เข้าพิธีหมั้นและจดทะเบียนสมรสกับ ป๊อบ - ศุภชล นิธิวาสิน แฟนหนุ่มนอกวงการ ทายาทธุรกิจโรงแรม และบริษัทปิโตรเคมี เมื่อวันที่ 13 พฤศจิกายน 2553 ณ ห้องบอลรูม โรงแรมนารายณ์ มีพิธีฉลองวิวาห์ในวันอาทิตย์ที่ 28 พฤศจิกายน 2553 ที่โรงแรม สยาม เคมปินสกี้

 ประวัติ 

 การศึกษา 
 ประถมเรียนที่ โรงเรียนทรงวิทย์ศึกษา กับ โรงเรียนปิยะจิตวิทยา
 มัธยมเรียนที่ โรงเรียนเตรียมอุดมศึกษาพัฒนาการ
 วิทยาลัยนานาชาติ มหาวิทยาลัยกรุงเทพ คณะ Business English

 ผลงาน 
 ละครโทรทัศน์ 
ปีละครรับบทเป็น 2548น้องใหม่ร้ายบริสุทธิ์ทราย 2549จันทร์เอ๋ยจันทร์เจ้าศศิหมอสามชั้นแสนดี 2550ทะเลสาบนกกาเหว่าเมรีสาวบ้านไร่กับนายไฮโซไข่มุก 2551เคหาสน์แสงจันทร์นิรชา 2552รักนี้เคียงตะวันสารวัตรงามตา 2553ไฟอมตะมนต์รักบ้านทุ่งมิกิ

 มิวสิกวิดีโอ 
 เพลง ปลอบ - ปอ ปานเวทย์
 เพลง เบอร์นี้...ไม่มีคนของเธอ - ปาน ธนพร

 โฆษณา 
 โฆษณาภาพนิ่ง Beauty touch hair jal 
 โฆษณา Dutch milk 
 โฆษณา เคเอฟซี 
 โฆษณา พานาโซนิค 
 โฆษณา ธนาคารธนชาติ 
 โฆษณา ล็อตเต้ 
 โฆษณา Nevia (ผิวไวต่อแดด) 

 พิธีกร 
 พิธีกร mc
 พิธีกร รายการ City lady
 พิธีกร Chic Channel
 พิธีกร ทรูมิวสิก
 พ.ศ. 2558 : รายการ My Lady ผู้หญิงในฝัน ทางช่องทรูโฟร์ยู ทุกวันจันทร์-ศุกร์ เวลา 9.00-10.00 น. ร่วมกับ ไดอาน่า จงจินตนาการ, ชลลดา สิริสันต์, ณัฐกานต์ ประสพสายพรกุล

 รางวัลที่ได้รับ 
 F5 Challenge อันดับ 2 Schering ตำแหน่งนักแสดงยอดเยี่ยม
 ได้เข้าร่วมเป็น 12 ในผู้เข้าแข่งขันรายการ Superstar ที่สุดแห่งดาว ใช้รหัส s8 (ออกจากบ้านเมื่อสัปดาห์ที่2 เลียนแบบคนดัง)

 แหล่งข้อมูลอื่น  
 ดาราไทย :  จอย สุนันท์ษา
 Superstar ที่สุดแห่งดาว จอย-สุนันท์ษา (S8) 
 อยากรู้ประวัติของจอย
# แซมมวล เทย์เลอร์ คอเลริดจ์
แซมมวล เทย์เลอร์ คอเลริดจ์ (21 ตุลาคม ค.ศ. 1772 - 25 กรกฎาคม ค.ศ. 1834) เป็นกวี นักวิจารณ์ และนักปรัชญาชาวบริติช เป็นหนึ่งในผู้ริเริ่มการเคลื่อนไหวทางวัฒนธรรมของยุคโรแมนติกในประเทศอังกฤษ ร่วมกับสหายของเขาคือ วิลเลียม เวิร์ดสเวิร์ธ เขามีชื่อเสียงเป็นที่รู้จักในผลงานกวีนิพนธ์ชุด บทกวีของกะลาสีชรา (The Rime of the Ancient Mariner) และ Kubla Khan

 แหล่งข้อมูลอื่น 
 รวมบทกวีของคอเลริดจ์ ที่ poetryfoundation.org
 รวมผลงานของคอเลริดจ์ ที่โปรเจกต์กูเตนเบิร์ก
# อัลเฟรด เทนนีสัน บารอนเทนนีสันที่ 1
อัลเฟรด เทนนีสัน บารอนเทนนีสันที่หนึ่ง (6 สิงหาคม ค.ศ. 1809 - 6 ตุลาคม ค.ศ. 1892) เป็นกวีแห่งราชสำนักอังกฤษ มีความเชี่ยวชาญในการประพันธ์บทกวีแบบสั้น เช่นงานเขียนชุด  "In the valley of Cauteretz," "Break, break, break", "The Charge of the Light Brigade", "Tears, idle tears" และ "Crossing the Bar" เป็นต้น  โดยมากผลงานของเขาจะมีพื้นฐานมาจากตำนานปรัมปรา เทนนีสันเคยพยายามเขียนบทละครด้วยเช่นกันแต่ไม่ประสบความสำเร็จนัก

วลีจากผลงานของเทนนีสันจำนวนมากกลายมาเป็นถ้อยคำที่ใช้ทั่วไปในภาษาอังกฤษ เช่น "nature, red in tooth and claw", "better to have loved and lost", "Theirs not to reason why, / Theirs but to do and die", และ "My strength is as the strength of ten, / Because my heart is pure" ถือได้ว่าเขาเป็นนักเขียนที่มีการนำถ้อยคำในผลงานไปอ้างอิงมากที่สุดเป็นอันดับสองในพจนานุกรมรวมวลีและสำนวนของออกซฟอร์ด (The Oxford Dictionary of Quotations) รองมาจากวิลเลียม เชกสเปียร์The Oxford Dictionary of Quotations, 5th ed. OUP 1999
# Thrash
Thrash ในความหมายเชิงวิทยาการคอมพิวเตอร์ หมายถึงปรากฏการณ์ที่คอมพิวเตอร์มีประสิทธิภาพการทำงานลดลง
อันเนื่องมาจากการใช้เวลาในการสับเปลี่ยนกันใช้ทรัพยากรหลายครั้งมาก ปรากฏการณ์ที่มักจะพบบ่อยอาทิเช่น การสับเปลี่ยนหน้า
(paging) ใน หน่วยความจำเสมือน ซึ่งใช้ หน่วยความจำจริง เต็มแล้ว ทำให้เกิด Page Fault หลายครั้งและต้องเสียเวลาในการสับเปลี่ยนหน้าในแต่ละครั้ง
ส่งผลให้การทำงานของคอมพิวเตอร์ช้าลง

 การ Thrash ในหน่วยความจำเสมือน 
thumb|ปรากฏการณ์ Thrash
การ Thrash ในหน่วยความจำเสมือน เกิดจากการที่โปรเซสหลายโปรเซสสับเปลี่ยนหน้า (page) ของตนเองเข้าทำงานใน
หน่วยความจำกายภาพ จนกระทั่งหน่วยความจำกายภาพเต็ม และมีโปรเซสเข้าทำงานอีกจำนวนมาก ทำให้เมื่อโปรเซสเริ่ม
ทำงาน ก็จะมีการสับเปลี่ยนหน้า (page) ของโปรเซสอื่นออกแล้วเอาหน้าของโปรเซสที่จะทำงานสับเปลี่ยนเข้ามาแทน
การสับเปลี่ยนหน้านั้นเป็นการติดต่อกับฮาร์ดดิสก์ ซึ่งใช้เวลาในการเข้าถึงนานมาก พอโปรเซสนี้ทำงานเสร็จ ก่อนโปรเซสอื่น
เข้ามาทำงานก็ต้องมีการสับเปลี่ยนหน้า (page) ของโปรเซสนั้นเข้ามาอีกและเอาหน้าของโปรเซสแรกออกไป ทำให้
ทุกๆโปรเซส ต้องเสียเวลาการทำงานในส่วนที่สับเปลี่ยนหน้านี้มาก อีกทั้งในช่วงที่สับเปลี่ยนหน้า CPU จะว่าง จึงนำโปรเซส
ใหม่เข้ามาอีก ซึ่งยิ่งสร้างปัญหาเข้าไปอีก จึงให้ประสิทธิภาพการทำงานของคอมพิวเตอร์ลดลงอย่างมาก
 วิธีการตรวจสอบ Thrash โดยใช้ Working-Set Model 
Working-Set คือเซตของ page ที่ถูกใช้ในช่วงใดๆช่วงหนึ่ง
ซึ่งอาจถูกกำหนดโดยเวลา หรือจำนวนคำสั่ง อาทิ 5 มิลลิวินาที หรือ 10,000 คำสั่ง เป็นต้น เรียกช่วงที่ถูกกำหนดว่า
(Working-Set Window :)

Working Set ที่มีขนาดใหญ่แสดงว่าในขณะนั้นมีการใช้งานทรัพยากรเป็นจำนวนมากในระยะเวลาสั้น
ซึ่งอาจเกิด Thrash ได้ วิธีการป้องกัน Thrash ก็คือ การตั้งลิมิตไม่ให้ขนาดของ Working Set มีค่าเกินค่าค่าหนึ่งนั่นเอง
เมื่อ Working Set มีขนาดมากกว่าค่าลิมิต ก็ต้องกันไม่ให้โปรเซสใหม่เข้าทำงาน และเลือกลบโปรเซสบางตัวออกบ้าง
จนกว่า Working Set จะมีขนาดน้อยกว่าค่าลิมิตที่ตั้งไว้

 Page Fault Frequency 
Page Fault Frequency เป็นอีกวิธีการหนึ่งที่การป้องการ Thrash โดยการนับความถี่ของการที่เกิด Page Fault
ถ้าเกิดความถี่ของ Page Fault มากเกินไป โดยเราจะกำหนดขีดจำกัดบน (Upper Threshold)
คือถ้ามากกว่าที่เราตั้งไว้ แสดงว่าเกิด Page Fault หลายครั้ง ก็จะควรป้องกันไม่ให้โปรเซสใหม่
เข้ามาทำงาน และลดจำนวนโปรเซสลง แต่ถ้าความถี่ในการเกิด Page Fault น้อยเกินไป
โดยเราจะกำหนดขีดจำกัดล่าง (Lower Threshold) คือถ้าน้อยกว่าค่านี้ แสดงว่ามีทรัพยากรมีเพียงพอ
ก็ให้โปรเซสใหม่เข้ามาทำงานได้

สำหรับวิธีการหาความถี่ทำได้โดยเก็บเวลาสุดท้ายที่เกิด page fault เอาไว้ และเมื่อเกิด page fault ก็นำเวลาปัจจุบันลบด้วยเวลาที่ครั้งสุดท้ายที่เกิด page fault แล้วหาส่วนกลับ ก็จะได้ความถี่

 แหล่งข้อมูลอื่น 
 Abraham Silberschatz, Peter Baer Galvin and Greg Gagne. "Operating System Principles".
# ยาซูนาริ คาวาบาตะ
ยาซูนาริ คาวาบาตะ  (14 มิถุนายน ค.ศ. 1899 - 16 เมษายน ค.ศ. 1972) เป็นนักเขียนนวนิยายและเรื่องสั้นชาวญี่ปุ่น เขาเป็นชาวญี่ปุ่นคนแรกที่ได้รับรางวัลโนเบลสาขาวรรณกรรม ในปี ค.ศ. 1968 คาวาบาตะมีผลงานที่เป็นที่รู้จักอย่างกว้างขวางในต่างประเทศโดยผลงานของเขาที่ได้รับการแปลเป็นภาษาต่างประเทศต่าง ๆ รวมทั้ง ยูกิงูนิ (Yukiguni: เมืองหิมะ) เซ็มบาซูรุ (Senbazuru: กระเรียนพันตัว) และโคโตะ (Koto: เมืองหลวงเก่า) 

ลักษณะการเขียนที่เด่นชัดของเขาคือความงดงามของบทร้อยกรองแบบญี่ปุ่นด้วยความรู้สึกอันแหลมคม
# ซาโด
ซาโด หรือ ชาโด  หรือ ชาโนยุ  ในภาษาไทยมักเรียกว่า พิธีชงชาญี่ปุ่น เป็นเอกลักษณ์ของประเทศญี่ปุ่นว่าด้วยการใช้เวลาอย่างสุนทรีย์ ประกอบด้วยการปรนนิบัติระหว่างการดื่มและการดื่มชาผงสีเขียวหรือมัจจะ การจัดการพบปะกันในวงสังคมเพื่อดื่มมัจจะได้แพร่หลายในบรรดาชนชั้นสูงนับตั้งแต่ประมาณศตวรรษที่ 14 ต้นฉบับของพิธีชงชา รูปแบบของซะโดซึ่งปฏิบัติกันอยู่ในปัจจุบัน ยุคนาระ โดยมีผู้เชี่ยวชาญด้านชาคือ เซ็น โนะ ริกิว (千利休)

ซาโดมีลักษณะที่เป็นแบบแผน ได้พัฒนาภายใต้อิทธิพลของพุทธศาสนานิกายเซ็นซึ่งจุดประสงค์สามารถอธิบายได้ด้วยคำพูดเรียบง่าย คือเพื่อทำวิญญาณให้บริสุทธิ์โดยการเป็นอันหนึ่งอันเดียวกับธรรมชาติหัวใจแท้จริงของพิธีชงชาได้รับการบรรยายโดยคำต่าง ๆ เช่น ความสงบ ความเรียบง่าย ความสง่างาม และ สุนทรียศาสตร์แห่งความเรียบง่ายอันเข้มงวดและความยากจนที่ประณีต

ซาโดยังมีบทบาทสำคัญในด้านชีวิตด้านศิลปะของชาวญี่ปุ่น พิธีชงชาจะเกี่ยวข้องกับการชื่นชมห้องที่ประกอบพิธี ส่วนที่ติดอยู่ในห้องนั้น เครื่องใช้ในการชงชา เครื่องประดับบริเวณพิธี เช่น ภาพแขวนหรือการจัดดอกไม้ สถาปัตยกรรมญี่ปุ่น การจัดสวน เครื่องปั้นดินเผาเซรามิก สิ่งต่าง ๆ เหล่านี้ก็ล้วนแต่ได้รับอิทธิพลมาจากพิธีชงชา และความเป็นพิธีการที่ถือปฏิบัติในพิธีชงชาได้มีอิทธิพลต่อการพัฒนามารยาทของชาวญี่ปุ่นในลักษณะที่เป็นพื้นฐาน

ภายหลังที่เซ็น โนะ รีกีว ถึงแก่กรรมใน ค.ศ. 1591 คำสั่งสอนของเขาได้ตกทอดมาจากคนรุ่นหนึ่งสู่อีกรุ่น ได้มีการก่อตั้งโรงเรียนต่าง ๆ ขึ้น เช่นโรงเรียนอูราเซ็งเกะ ที่ดำเนินงานอย่างแข็งขันและมีศิษย์อยู่จำนวนมากสมาคมนานาชาติเพื่อข่าวสารการศึกษา, ญี่ปุ่นปัจจุบัน , บริษัทโรงพิมพ์อักษรสัมพันธ์

 เชิงอรรถ
# คลื่นยักษ์นอกฝั่งคานางาวะ
คลื่นยักษ์นอกฝั่งคานางาวะ  เป็นภาพพิมพ์แกะไม้ขนาดกว้าง 10 นิ้ว ยาว 15 นิ้ว ที่เก็บรักษาอยู่ที่พิพิธภัณฑ์ศิลปะเมโทรโปลิตัน ในนิวยอร์ก เป็นหนึ่งในผลงานในชุด ทัศนียภาพ 36 มุมของภูเขาฟูจิ (Fugaku Sanjurokkei) ของคัตสึชิกะ โฮกูไซ (1760-1849) ศิลปินชาวญี่ปุ่น เผยแพร่ครั้งแรกในปี ค.ศ. 1832 ในยุคเอโดะ

ภาพนี้เป็นภาพของคลื่นขนาดใหญ่ที่ถูกลมพัดเข้าใส่เรือประมงในจังหวัดคานางาวะ มีฉากหลังเป็นภูเขาไฟฟูจิ มักมีผู้เข้าใจผิดอยู่บ่อยครั้งว่าเป็นภาพของคลื่นสึนามิ

ภาพนี้มีสำเนาอยู่หลายชุด ทั้งที่พิพิธภัณฑ์ศิลปะเมโทรโพลิทัน นิวยอร์ก, พิพิธภัณฑ์บริติช ลอนดอน และที่บ้านของโกลด มอแน ที่ฌีแวร์นี ประเทศฝรั่งเศส

ภาพนี้จะปรากฎในด้านหลังของธนบัตรหนึ่งพันเยนแบบใหม่ที่จะออกสู่ตลาดในวันที่ 3 กรกฎาคม 2567 ร่วมกับคิตาซาโตะ ชิบาซาบูโร ผู้บุกเบิกการแพทย์ญี่ปุ่นที่มีส่วนร่วมในการป้องกันและรักษาโรคติดเชื้อในญี่ปุ่นและต่างประเทศ ที่ปรากฎบนด้านหน้าของธนบัตรสามัญชนบน ‘ธนบัตร’ คุณค่าทางประวัติศาสตร์และอัตลักษณ์ของความเป็นชาติ
# 2985 เชกสเปียร์
ดาวเคราะห์น้อย 2985 เชกสเปียร์ เป็นดาวเคราะห์น้อยขนาดเล็กที่อยู่ในแถบหลัก ค้นพบโดย เอ็ดเวิร์ด โบเวลล์ ในปี ค.ศ. 1983 ตั้งชื่อตามนามสกุลของ วิลเลียม เชกสเปียร์ นักเขียนบทละครและกวีในยุคเรอเนซองส์ของประเทศอังกฤษ
# เชกสเปียส์ซิสเตอร์
เชกสเปียรส์ ซิสเตอร์ (เดิมเขียนว่า Shakespeare's Sister) เป็นวงดนตรีแนวซินธ์ป็อป-ร็อก ก่อตั้งวงในปี 1988 โดยอดีตสมาชิกวงบานานารามา คือ ซิโอบาห์น ฟาเฮย์ ที่เป็นทั้งนักร้อง นักแต่งเพลง เป็นวงดนตรีวงแรกของฟาเฮย์หลังจากออกจากบานานารามา ต่อมาในปี 1989 ได้สมาชิกเพิ่มคือ มาร์เซลลา ดีทรอยต์ เข้ามาโดยอยู่ในสังกัดลอนดอนเรกคอร์ดส ในฐานะวงดูโอ

ชื่อวงมาจากเพลงของวงเดอะสมิธส์ ที่ชื่อ "Shakespeare's Sister" ที่มีกล่าวถึงในบทความ  A Room of One's Own (1929) ของเวอร์จิเนีย วูลฟ์ 

วงมีเพลงดังคือเพลง  "Stay" ที่ขึ้นอันดับหนึ่งในสหราชอาณาจักรนานถึง 8 สัปดาห์ นอกจากนี้วงยังได้รับรางวัลวิดีโอยอดเยี่ยมจากเพลงนี้ จากบริทอวอร์ดส ในปี 1993Songfacts

 อัลบั้ม 
 1989 Sacred Heart 
 1992 Hormonally Yours 
 2004 #3 
 2004 The Best of Shakespears Sister 
 2005 Long Live the Queens!
# ทรูเอเชียนมอร์
ทรู เอเชียนมอร์   เดิมชื่อทรู เอเชียน ซีรีส์ เอชดี  เป็นช่องรายการที่ผลิตและออกอากาศทางทรูวิชั่นส์ ซึ่งเป็นช่องรายการภาพยนตร์ชุดเพื่อชมซีรีส์เอเชีย จีน ญี่ปุ่น เกาหลี https://truevisionsgroup.truecorp.co.th/post/7592c83e-cb63-4658-a09d-8c35fdb32811 และ ซีรีส์ไทยที่ผลิตเองในนาม True Original โดยออกอากาศเป็นภาษาไทย และเสียงต้นฉบับ ออกอากาศตลอด 24 ชั่วโมง

ประวัติ
True Asian Series เป็นหนึ่งในสามช่องรายการใหม่ที่ผลิตโดยทรูวิชั่นส์   มีการประกาศครั้งแรกในนิตยสาร TrueVisions Magazine ฉบับเดือนสิงหาคม พ.ศ. 2551  พร้อมกับช่อง True Food และ Hay Ha ภายหลังทรูวิชั่นส์ได้แจ้งให้สมาชิกทราบถึงการเรียงลำดับช่องรายการใหม่ในวันที่ 9 กันยายน พ.ศ. 2551 เวลา 00.00 น. พร้อมกับการเพิ่มสองช่องรายการใหม่ True Asian Series และ Hay Ha (ยังไม่มีการประกาศวันออกอากาศของช่อง True Food) ณ ช่อง 22 และ ช่อง 23 ตามลำดับ โดย ณ ขณะนั้น เป็นการออกอากาศแบบ SD 

จากนั้นในวันที่ 5 มกราคม 2559 ได้มีการรวมช่อง True Asian HD กับ True Asian Series เดิม และเปลี่ยนผ่านจากการออกอากาศในระบบ SD มาเป็นระบบ HD ในชื่อ True Asian Series HD โดย ณ ขณะนั้น ออกอากาศในช่องหมายเลข 238 จากนั้นมีการเรียงเลขช่องใหม่ จึงมีการย้ายเลขช่องไปอยู่ที่ช่อง 239 รายละเอียดการรวมช่องของทรูวิชั่นส์ ประกาศเมื่อวันที่ 5 มกราคม 2559 https://drive.google.com/file/d/18jfjd0bU9X6uXOgzzEAMHSJ6bKZbmzBd/view?usp=sharing 

ต่อมาทางทรูวิชั่นส์ได้ยุติออกอากาศ ช่อง True Asian Series HD ในคืนวันที่ 30 กันยายน 2564 พร้อมกับรีแบรนด์และเปิดช่องใหม่ โดยช่องแรกได้แยกคอนเทนต์ซีรี่ย์เกาหลีพากย์ภาษาไทย มาเปิดช่องใหม่ โดยใช้ชื่อ True Korean More ออกอากาศที่ช่อง 238

ขณะเดียวกัน True Asian Series HD เดิม ถูกรีแบรนด์เป็นช่อง True Asian More ซึ่งเป็นช่องรายการที่เน้นละครและซีรี่ย์จากประเทศจีน ญี่ปุ่น พากย์ภาษาไทย รวมไปถึงซีรี่ย์ไทยที่ผลิตในนาม True Original โดยออกอากาศที่ช่อง 239 เช่นเดิม ซึ่งทั้ง 2 ช่องนี้เริ่มออกอากาศครั้งแรกตั้งแต่วันที่ 1 ตุลาคม 2564 เป็นต้นมา 1 ตุลาคมนี้! เตรียมพบกับความบันเทิงครั้งใหญ่ จาก 6 ช่องใหม่ ที่ทรูวิชั่นส์ https://truevisions.co.th/news/3239/ 
 
จนกระทั่งเมื่อเดือนกันยายน 2566 ที่ผ่านมา ทางทรูวิชั่นส์ได้ประกาศยุติการออกอากาศช่อง True Korean More เนื่องจากมีการปรับผังรายการใหม่ โดยมีผลตั้งแต่วันที่ 1 ตุลาคม 2566 เป็นต้นไป ทำให้มีการนำคอนเทนต์ซีรี่ย์เกาหลีที่แยกตัวออกไปกลับมารวมกันที่ช่อง True Asian More อีกครั้ง ขอเรียนแจ้งช่องที่ยุติการให้บริการตั้งแต่ 1 ต.ค.66 https://truevisions.co.th/TandC/15154/ 
thumb|โลโก้ช่อง True Asian Series (27 กรกฎาคม พ.ศ. 2551 - 1 ตุลาคม พ.ศ. 2564)

รายละเอียดทั่วไป
การออกอากาศช่อง True Asian More จะเน้นฉายคอนเทนต์ทั้งซีรี่ย์จากเอเชียทั้งเก่าและใหม่ที่ได้รับความนิยมมาแล้วใน จีน ญี่ปุ่น เกาหลี และซีรี่ย์ไทยในนาม True Original โดยซีรีส์ที่ฉายเรื่องแรกในช่องนี้ คือ คนพิเศษของใจ (Extraordinary You) โดยที่ช่องนี้สามารถรับชมได้ในทุกแพ็คเกจของทรูวิชั่นส์

นอกจากนี้นับตั้งแต่ปี พ.ศ. 2565 มีการเผยแพร่ซีรี่ย์บางเรื่องที่ออกอากาศไปแล้วในช่องนี้ต่อผ่านแพลทฟอร์มออนไลน์อย่างแอพทรูไอดี ในรูปแบบของวิดีโอสตรีมมิ่ง โดยที่จะให้บริการในหมวดหมู่ของ TrueID+ และ TrueVisions Now
# เพทราร์ก
ฟรันเชสโก เพทราร์กา (, ; 20 กรกฎาคม ค.ศ. 1304 – 18/19 กรกฎาคม ค.ศ. 1374) หรือที่รู้จักในชื่อภาษาอังกฤษว่า เพทราร์ก  เป็นนักวิชาการและกวีในสมัยฟื้นฟูศิลปวิทยาในอิตาลีตอนต้น และหนึ่งในนักมนุษยนิยมยุคแรก

การค้นพบจดหมายของกิแกโรอีกครั้งโดยเพทราร์กมักได้รับเครดิตด้วยการเริ่มต้นสมัยฟื้นฟูศิลปวิทยาของอิตาลีในคริสต์ศตวรรษที่ 14 และวางรากฐานมนุษยนิยมสมัยฟื้นฟูศิลปวิทยาThis designation appears, for instance, in a recent review  of Carol Quillen's Rereading the Renaissance. ในคริสต์ศตวรรษที่ 16 Pietro Bembo สร้างแม่แบบสำหรับภาษาอิตาลีสมัยใหม่โดยอิงจากผลงานของเพทราร์ก และผลงานของโจวันนี บอกกัชโชกับดันเต อาลีกีเอรีIn the Prose della volgar lingua, Bembo proposes Petrarch and Boccaccio as models of Italian style, while expressing reservations about emulating Dante's usage.

เพทราร์กได้ชื่อว่าเป็นผู้คิดประดิษฐ์ซอนเน็ต งานกวีนิพนธ์ซอนเน็ตของเขาได้รับยกย่องและเป็นที่รู้จักทั่วไปในยุโรปตลอดยุคเรอเนซองส์ ซึ่งได้กลายเป็นแบบมาตรฐานสำหรับงานกวีนิพนธ์ในยุคต่อมา เขายังเป็นที่รู้จักว่าเป็นบุคคลแรกที่พัฒนาแนวคิด "ยุคมืด"Renaissance or Prenaissance, Journal of the History of Ideas, Vol. 4, No. 1. (Jan. 1943), pp. 69–74; Theodore E. Mommsen, "Petrarch's Conception of the 'Dark Ages'" Speculum 17.2 (April 1942: 226–242); JSTOR link to a collection of several letters in the same issue.
# เดอะสคริปต์
เดอะสคริปต์  เป็นวงดนตรีสัญชาติไอร์แลนด์ ก่อตั้งวงที่เมืองดับลินในปี ค.ศ. 2001 โดยแดนนี โอดอนอฮิว (นักร้องนำและคีย์บอร์ด) มาร์ก ชีแฮน (มือกีตาร์) และเกล็น พาวเวอร์ (มือกลอง) หลังเซ็นสัญญากับค่ายโฟโนจีนิกเรเคิดส์ สังกัดโซนี่มิวสิกเอ็นเตอร์เทนเมนต์ พวกเขาย้ายไปอยู่ลอนดอน และออกอัลบั้มแรกชื่อ เดอะสคริปต์ ในเดือนสิงหาคม ค.ศ. 2008 มีซิงเกิลที่ประสบความสำเร็จได้แก่ "เดอะแมนฮูแคนท์บีมูฟด์" และ "เบรกอีเวน" อัลบั้มขึ้นอันดับหนึ่งในไอร์แลนด์และสหราชอาณาจักร อัลบั้มต่อมาอีกห้าอัลบั้ม คือ ไซแอนซ์แอนด์เฟท (2010) #3 (2012) โนซาวด์วิทเอาต์ไซเลนซ์ (2014) ฟรีดอมไชลด์ (2017) และ ซันเซ็ตแอนด์ฟูลมูนส์ (2019) ทุกอัลบั้มขึ้นอันดับหนึ่งในไอร์แลนด์ โดยเฉพาะอัลบั้ม ไซแอนซ์แอนด์เฟท เคยขึ้นอันดับสามในสหรัฐThe Script score fresh chart success with new album. BBC. Retrieved 27 April 2012Decemberists' 'King Is Dead' Is No. 1 on Billboard 200. Billboard. Retrieved 27 April 2012

มาร์ก ชีแฮน สมาชิกผู้ร่วมก่อตั้งวงเสียชีวิตเมื่อเดือนเมษายน ค.ศ. 2023 หลังจากนั้นเดอะสคริปต์เพิ่มเบน ซาร์เจนต์ (มือเบส) และเบน วีเวอร์ (มือกีตาร์) เข้ามาเป็นสมาชิกใหม่ วงเผยแพร่ซิงเกิล "โบธเวส์" ในเดือนพฤษภาคม ค.ศ. 2024 ซิงเกิลนี้เป็นซิงเกิลแรกของ แซเทลไลส์ อัลบั้มที่เจ็ดซึ่งเผยแพร่ในเดือนสิงหาคม ค.ศ. 2024

เพลงของเดอะสคริปต์เคยถูกนำไปประกอบรายการโทรทัศน์หลายรายการ เช่น 90210 โกสต์วิสเปอเรอร์ เดอะฮิลส์ วอเทอร์ลูโรด อีสต์เอนเดอส์ เมดอินเชลซี และเดอะแวมไพร์ไดอารีส์ แดนนี โอดอนอฮิว นักร้องนำ เคยเป็นโค้ชในรายการเดอะวอยซ์ สหราชอาณาจักร ฤดูกาลที่ 1 และ 2 ก่อนออกจากรายการเพื่อทำงานกับวง วงได้รับรางวัลเมเทียร์ไอร์แลนด์มิวสิกอะวอดส์สามรางวัล และเวิลด์มิวสิกอะวอดส์สองรางวัล และได้เข้าชิงรางวัลบริตอะวอดส์สองรางวัล

 สตูดิโออัลบั้ม 
 The Script (2008)
 Science & Faith (2010)
 #3 (2012)
 No Sound Without Silence (2014)
 Freedom Child (2017)
 Sunsets & Full Moons (2019)
 Satellites (2024)
# อนุสาวรีย์พระยาศรีสุนทรโวหาร
อนุสาวรีย์พระยาศรีสุนทรโวหาร เริ่มเปิดอนุสาวรีย์อย่างเป็นทางการขึ้นเมื่อ 8 มิถุนายน พ.ศ. 2542 ทำด้วยโลหะ 2.35 เมตร พระยาศรีสุนทรโวหารหรือน้อย อาจารยางกูร พระยาศรีสุนทรเป็นนักปราชญ์ภาษาไทย เคยได้รับการใกล้ชิดเบื้องพระยุคบาทตั้งสมัยรัชกาลที่ 3 จนมาถึงในสมัยรัชกาลที่ 5 ที่ตั้งของอนุสาวรีย์พระศรีสุนทรอยู่บน ถนนศรีโสธรตัดใหม่ อำเภอเมือง จังหวัดฉะเชิงเทรา
# ไช่ ฉิน
ไช่ ฉิน   (22 ธันวาคม พ.ศ. 2500 -) เป็นนักร้องเพลงโฟล์ก และป็อบชาวไต้หวัน มีสายสกุลมาจากมณฑลหูเป่ย์ สาธารณรัฐประชาชนจีน  มีชื่อเสียงจากน้ำเสียงที่ทุ้ม นุ่ม เป็นเอกลักษณ์ จากการร้องเพลงภาษาจีนกลาง และภาษาหมิ่นหนาน ตั้งแต่ทศวรรษ 1970 และปัจจุบันยังเป็นที่นิยมอยู่ในจีนแผ่นดินใหญ่

เพลงที่มีชื่อเสียง เป็นที่รู้จักที่สุดของเธอ คือเพลง Bei yiwang de shiguang (《被遺忘的時光》, The forgotten times) เป็นเพลงฮิตในอดีต ที่นิยมนำมาใช้ในการทดสอบเครื่องเสียง เพลงดังของ 'ไช่ฉิน' ในหนังเรื่อง Infernal Affairs และถูกนำมาใช้ในภาพยนตร์เรื่อง 2 คน 2 คม  ในปี พ.ศ. 2545
# หนอง
หนอง อาจหมายถึง
 หนอง (แหล่งน้ำ) แอ่งน้ำขนาดเล็ก
 หนอง (ฝี) ของเหลวสีขาวจากการอักเสบที่พบตามแผลหรือฝี
# อีติ๋มตายแน่
อีติ๋มตายแน่ ออกฉายเมื่อวันที่ 9 ตุลาคม พ.ศ. 2551 กำกับภาพยนตร์โดย ยุทธเลิศ สิปปภาค กำกับศิลป์โดย คชา เรืองทอง ได้เงินทุนจากเสี่ยเจียง สมศักดิ์ เตชะรัตนประเสริฐ  จำนวน17 ล้านบาท ในการสร้างhttp://www.youtube.com/watch?v=yuPPhm02ZoE และทำรายได้รวม 29 ล้านบาทมยุรี อำนวยพร, ที่สุดของหนังเด่น-หนังโดนแห่งปีdailynews.co.th 

นักแสดง
 อุดม แต้พานิช  แสดงเป็น   ตึ๋ง, ฟ้าสะท้าน ส.สะพานปลา
 อาซึกะ  แสดงเป็น  อิเตมิ 
 คริส หอวัง  แสดงเป็น  มะขิ่น 
 ชาติชาย งามสรรพ์  แสดงเป็น สะท้านฟ้า ส.อัศวินดำ
 ปวันรัตน์ นาคสุริยะ แสดงเป็น เจ๊จุก
 สุทธิศักดิ์ สินเจริญ (บอมบ์ สินเจริญ) แสดงเป็น เงาะ, ชาละวัน ลูกเจ้าแม่กาลี
 ใส เชิญยิ้ม แสดงเป็น หม่อง
นักแสดงรับเชิญ
 หยอง ลูกหยี เป็น โฆษกมวย
 ธนัญชัย สินเจริญ (บอย สินเจริญ) เป็น นักพากย์มวย
 คืนสิทธิ์ สุวรรณณวัตถี (ปุ้ย ตีสิบ) เป็น นักพากย์มวย
 Shapour Maleki เป็น ไซมอน
 ศรีนิติ สุวรรณศักดิ์ เป็น แก้วตา
 เกรียงศักดิ์ เหรียญทอง เป็น โฆษกบาร์เจ๊จุก
 สันต์ชัย กุศลพิศาลสุทธิ์ เป็น โปรโมเตอร์มวย

เพลงประกอบภาพยนตร์
เพลงเอกในภาพยนตร์ คือเพลง "รักติ๋มคนเดียว" เป็นเพลงลูกทุ่งที่แต่งโดย ชลธี  ธารทอง ขับร้องโดย สายัณห์ สัญญา และได้ถูกนำมาเรียบเรียงดนตรีใหม่และขับร้องใหม่ โดย โยคีเพลย์บอย
 
เพลงอื่นๆ ที่นำมาใช้ ได้แก่
 "ซึบะรุ" ของ ชินจิ ทานิมูระ http://www.tanimura.com/info.php?id=60&lang=enghttp://www.youtube.com/watch?v=9eubVuMoIZg  
 "คนล่าฝัน" คำร้อง/ทำนอง โดย ยืนยง โอภากุล
 "อาลัยรัก" คำร้อง ชาลี อินทรวิจิตร /ทำนอง สมาน กาญจนะผลิน 
 "แสงจันทร์" คำร้อง/ทำนองโดย มาลีฮวนน่า
# โบริส บาเยโฆ
โบริส บาเยโฆ (เกิด 8 มกราคม พ.ศ. 2484 ที่ลิมา ประเทศเปรู) เป็นนักจิตรกร/นักเขียนภาพจินตนิมิตชาวเปรู
# กำเนิดรักก้องโลก
กำเนิดรักก้องโลก  เป็นภาพยนตร์โรแมนติกคอเมดี/ดรามา กำกับโดยจอห์น แมดเดน และร่วมเขียนบทโดยทอม สต็อปพาร์ดที่เคยประสบความสำเร็จจากละครเวทีเรื่อง Rosencrantz & Guildenstern Are Dead

ภาพยนตร์มีเนื้อเรื่องที่แต่งขึ้น ถึงแม้ว่าตัวละครแต่ละตัวจะมีอยู่จริง นอกจากนี้ บุคลิก บทพูด โครงเรื่อง ก็อ้างอิงมาจากบทประพันธ์ของเชกสเปียร์ด้วย

ภาพยนตร์เรื่องนี้ได้รับรางวัลที่สำคัญดังต่อไปนี้
 รางวัลออสการ์ ชนะเลิศ 7 รางวัล
 สาขาภาพยนตร์ยอดเยี่ยม
 สาขานักแสดงนำหญิงยอดเยี่ยม
 สาขานักแสดงสมทบหญิงยอดเยี่ยม
 สาขาออกแบบเครื่องแต่งกายยอดเยี่ยม
 สาขาบทภาพยนตร์ดั้งเดิมยอดเยี่ยม
 สาขาดนตรีประกอบประเภทภาพยนตร์เพลงหรือตลกยอดเยี่ยม
 สาขากำกับศิลป์ยอดเยี่ยม
 รางวัลลูกโลกทองคำ ชนะเลิศ 3 รางวัล
 สาขาภาพยนตร์ยอดเยี่ยม ประเภทภาพยนตร์เพลงหรือตลก
 สาขานักแสดงนำหญิงยอดเยี่ยม ประเภท ภาพยนตร์เพลงหรือตลก
 สาขาบทภาพยนตร์ยอดเยี่ยม
 รางวัลบาฟต้า ชนะเลิศ 4 รางวัล
 สาขาภาพยนตร์ยอดเยี่ยม
 สาขานักแสดงนำชายยอดเยี่ยม
 สาขานักแสดงนำหญิงยอดเยี่ยม
 สาขาตัดต่อยอดเยี่ยม

และถือเป็นภาพยนตร์แนวคอเมดีเรื่องแรกทีได้รับรางวัลออสการ์ถัดจากเรื่อง Annie Hall (1977)
# ดอลลาร์สิงคโปร์
ดอลลาร์สิงคโปร์  เป็นสกุลเงินของประเทศสิงคโปร์ ดอลลาร์สิงคโปร์ย่อด้วยเครื่องหมายดอลลาร์ $ หรือ S$ เพื่อแยกจากเงินสกุลดอลลาร์อื่น ๆ 1ดอลลาร์สิงคโปร์แบ่งได้เป็น 100 เซนต์

 เหรียญ 

 ธนบัตร 
ธนบัตรชุดปัจจุบันได้ถูกนำมาใช้ครั้งแรกใน พ.ศ. 2542  ธนบัตรที่ไม่ถูกใช้ในการหมุนเวียนทั่วไป คือ ธนบัตร 1 และ 500 ดอลลาร์ ส่วนธนบัตรที่ถูกใช้หมุนเวียนทั่วไปมี 7 ชนิด ได้แก่ ธนบัตร 2, 5, 10, 50, 100, 1000 และ 10000 ดอลลาร์
ธนบัตรที่หมุนเวียนใช้ในระบบเศรษฐกิจ  ภาพ  มูลค่า  ขนาด  สี  คำอธิบาย  วันที่ออกใช้ วัสดุ ด้านหน้า  ด้านหลัง  ด้านหน้า  ด้านหลัง 2 ดอลลาร์ 126 × 63 มม. ม่วง ประธานาธิบดี ยูซุฟ บิน อิสฮะก์ การศึกษา 9 กันยายน พ.ศ. 2542 กระดาษ 12 มกราคม พ.ศ. 2549 พอลิเมอร์ 5 ดอลลาร์ 133 × 66 มม. เขียว ประธานาธิบดี ยูซุฟ บิน อิสฮะก์ สวนและเมือง 9 กันยายน พ.ศ. 2542 กระดาษ 18 พฤษภาคม พ.ศ. 2550 พอลิเมอร์ 97px|$10 10 ดอลลาร์ 141 × 69 มม. แดง ประธานาธิบดี ยูซุฟ บิน อิสฮะก์ กีฬา  9 กันยายน พ.ศ. 2542 กระดาษ 97px|$10 97px|$10 4 พฤษภาคม พ.ศ. 2547 พอลิเมอร์ 97px|$50 97px|$50 50 ดอลลาร์ 156 × 74 มม.น้ำเงิน ประธานาธิบดี ยูซุฟ บิน อิสฮะก์ ศิลปะ9 กันยายน พ.ศ. 2542 กระดาษ 97px|$100 97px|$100 100 ดอลลาร์ 162 × 77 มม.ส้ม ประธานาธิบดี ยูซุฟ บิน อิสฮะก์  ประชาชน  กระดาษ 97px|$1000 97px|$1000 1000 ดอลลาร์ 170 × 83 มม. ชมพู ประธานาธิบดี ยูซุฟ บิน อิสฮะก์ รัฐบาล กระดาษ 97px|$10000 97px|$10000 10,000 ดอลลาร์ 180 × 90 มม. ทอง ประธานาธิบดี ยูซุฟ บิน อิสฮะก์ เศรษฐศาสตร์ กระดาษ